open-index/open-wikipedia-markdown huggingface dataset:
Dzidra Uztupe-Karamiševa

**Dzidra Uztupe-Karamiševa** (dzimusi **Dzidra Uztupe**  Smiltenē, mirusi ) bija latviešu basketboliste un trenere. Trīskārtēja Eiropas čempionvienību kausa ieguvēja, četrkārtēja PSRS čempione Rīgas TTT sastāvā, Pasaules čempionāta sudraba un četru Eiropas čempionātu zelta medaļas ieguvēja PSRS izlases sastāvā.

## Dzīvesgājums
Dzimusi  Smiltenē, bērnību pavadīja Pārdaugavā. Mācījās Rīgas 5. vidusskolā, 1946. gadā iestājās bērnu un jaunatnes sporta skolā, trenējās volejbolā, vieglatlētikā, bija Latvijas čempione augstlēkšanā un volejbolā. Spēlēja republikas un Rīgas jaunatnes izlasē volejbolā. 1949. gadā absolvēja mācības un studēja Latvijas Valsts fiziskās kultūras institūtā, ko absolvēja 1955. gadā.

## Karjera
1947. gadā sāka spēlēt basketbola komandā Rīgas "Daugava" (1947—1958), tās sastāvā izcīnīja piecus Latvijas čempiones titulus, 1956. gadā izcīnīja 2. vietu un 1958. gadā — 3. vietu, trīs Eiropas čempionvienību kausus. 1956. gadā kļuva par PSRS Nopelniem bagāto sporta meistari. Tad kļuva par Rīgas TTT komandas kapteini (1958—1963). Aizvadīja 84 spēles Latvijas PSR izlasē. TTT sastāvā viņa izcīnīja četrus PSRS čempiones titulus, izlases sastāvā startēja PSRS Tautu spartakiādē — 1963. gadā izcīnot 1. vietu, 1956. gadā — 2. vietu (vēl 7. vieta 1959. gadā). Kā pirmā no Latvijas spēlēja PSRS izlases sastāvā. 1957. gadā izcīnīja otro vietu Pasaules čempionātā, vēl četras reizes uzvarēja Eiropas čempionātā.

Pēc karjeras beigām no 1965. līdz 1979. gadam bija TTT galvenā trenera Raimonda Karnīša palīdze. Trenēja TTP komandu, kas trīs reizes viņas vadībā izcīnīja uzvaru Latvijas čempionātā (1965, 1967, 1968). Bija TTP sporta skolas direktore, RRR sporta skolas mācību daļas vadītāja.
1973. gadā saņēma Latvijas PSR Nopelniem bagātās treneres goda nosaukumu, 1979. gadā — PSRS Nopelniem bagātās treneres goda nosaukumu.

1998. gada oktobrī viņu apbalvoja ar Triju Zvaigžņu ordeņa 1. pakāpes goda zīmi.

## Privātā dzīve
Viņas brālis Ēriks Uztups bija viens no basketbola iedibinātājiem Lielbritānijā. Autosportista Aleksandra Karamiševa dzīvesbiedre.

## Attēlojums mākslā un kino
2025. gada Dzintara Dreiberga filmā "Tīklā. TTT leģendas dzimšana" Dzidras Uztupes-Karamiševas lomu atveido aktrise Agnese Budovska.

## Sasniegumi
;Rīgas "Daugava" un Rīgas TTT sastāvā
* 3× Eiropas čempionvienību kausa ieguvēja (1960—1962)
* 4× PSRS čempione (1960—1963)
** vicečempione (1956)
** bronzas medaļa (1958)
* 2× PSRS ziemas sacensību čempione (1959, 1963)
* 5× Latvijas čempione (1950, 1951, 1956, 1959, 1965)

;Latvijas PSR sastāvā
* PSRS Tautu spartakiādes čempione (1963)
** vicečempione (1956)

;PSRS sastāvā
* Pasaules vicečempione (1957)
* 4× Eiropas čempione (1952, 1954, 1956, 1962)
* 3× Pasaules studentu un jaunatnes festivālu sacensību čempione (1953, 1955, 1957)

;Citi sporta veidi
* 2× Latvijas PSR čempione volejbolā (1948, 1949)

## Atsauces

## Ārējās saites

* Latvijas basketbola Goda zāles profils
* "Latvijas ļaudis" informācija
Oļģerts Altbergs

**Oļģerts Vilis Ādams Altbergs** (dzimis  Rīgā, miris  Rīgā) bija latviešu basketbolists un treneris.

1958. gadā beidzis studijas LVFKI.

Spēlējis "Rīgas starts" komandā, kopumā basketbolista karjera ilgusi gandrīz 15 gadus. Par treneri sācis darboties jau 1947. gadā, kad sāka trenēt LLA komandu. 1955. gadā sāka trenēt "Daugavas" sieviešu komandu.

O. Altbergs bija pirmais TTT Rīga kluba treneris no 1958. līdz 1962. gadam. Kopā ar TTT izcīnīja trīs uzvaras Eiropas čempionvienību kausa izcīņā un PSRS čempionātā (abos turnīros — 1960.—1962.). Laikā, kad Altbergs vadīja TTT komandu, 13 spēlētājas ieguva augstāko izglītību, savukārt pārējās 4 — vidējo speciālo izglītību. No 1950. līdz 1963. gadam bijis Latvijas sieviešu PSR izlases galvenais treneris, izlasi vadījis 66 spēlēs. Ar šo izlasi izcīnīja 2. vietu PSRS Tautu spartakiādē 1956. gadā un uzvarēja 1963. gada spartakiādē. No 1963. līdz 1968. gadam vadīja Rīgas VEF basketbola komandu. 1965. gadā kopā ar Aleksi Aili publicējis grāmatu "Basketbola apmācība". Laikā no 1971. līdz 1992. gadam O. Altbergs bija Latvijas Basketbola federācijas treneru padomes priekšsēdētājs.

1952. gadā kļuvis par pasniedzēju LVFKI Sporta spēļu katedrā.

1997. gadā apbalvots ar V šķiras Triju Zvaigžņu ordeni.

Viņa vārdā tikusi nosaukta balva, kas tiek pasniegta Latvijas gada labākajam trenerim.

O. Altberga dēls Toms Altbergs ir vēsturnieks, industriālā un dzelzceļa mantojuma eksperts.

## Apbalvojumi
* PSRS Nopelniem bagātais treneris basketbolā — 1962
* Latvijas PSR Nopelniem bagātais treneris — 1989

## Literatūra
* 

## Atsauces

## Ārējās saites
Guntars Račs

__NOTOC__

**Guntars Račs** (dzimis  Liepājā) ir latviešu mūzikas izdevējs, producents, dziesmu autors, mūziķis (bundzinieks) un dzejnieks.

Apguvis sitamo instrumentu specialitāti Emiļa Melngaiļa Liepājas mūzikas vidusskolā. Bijis redaktors Latvijas Radio raidījumā "Mikrofons". Muzicējis grupās "Neptūns", "Salve", Dzelzs Ceļš, "Jāņa Lūsēna grupa", "Slēģi", "Jauns Mēness". Joprojām muzicē grupā "bet bet". Dibinājis un ieņem vadošus amatus kompānijās "Mikrofona ieraksti" un "Izdevniecība MicRec", kas ir starptautiskās mūzikas izdevēju asociācijas biedri un kompāniju *EMI Music Publishing* un *[[Sony Music Entertainment|Sony/ATV]]* partneri Baltijas valstīs. Kopš 2014. gada ir Amerikas Ierakstu Akadēmijas biedrs, ir tiesības balsot par *[[Grammy]]* balvai izvirzītajiem ierakstiem. Kā dziesmu tekstu autors sadarbojies ar daudziem mūzikas autoriem Latvijā, tai skaitā Raimondu Paulu, Jāni Lūsēnu, Uldi Marhilēviču, Ainaru Virgu, Imantu Kalniņu, Tomasu Kleinu, Mārtiņu Braunu. Ieguvis vairākas Mūzikas Ierakstu Gada balvas kā autors un izpildītājs. Vairāku Autortiesību Bezgalības balvu ieguvējs par plašu savu dziesmu izmantojumu Latvijā un pasaulē.

Dziesmas ar Rača vārdiem vairākkārt pārstāvējušas Latviju Eirovīzijas dziesmu konkursā, tostarp "Dziesma par laimi", kas joprojām ir vienīgā latviešu valodā skanējusī dziesma šī konkursa starptautiskajā finālā, kā arī "Cosmos" izpildītā *[[I Hear Your Heart]]*. 2010.gadā uz Oslo devās dziedātāja *[[Aija Andrejeva|Aisha]]* ar Jāņa Lūsēna un Guntara Rača dziesmu *[[What For?]]*.

## TV
### Šovi

## Skatīt arī
* Mikrofona Ieraksti

## Atsauces

## Ārējās saites
* Oficiālā mājaslapa  
* Mikrofona Ierakstu profils
Leoniešu valoda

thumb|251pxthumb|251px
**Leoniešu valoda** (*llengua llionesa*) ir viena no astūrleoniešu lingvistiskās grupas valodām. Leoniešu valodā runā aptuveni 25 tūkstoši cilvēku, galvenokārt, Leonas un Samoras provincēs Spānijā un Bragansas apgabalā Portugālē. Leoniešu valoda viduslaikos bija oficiālā valoda Leonas Karalistē. Mūsdienās leoniešu valodā Spānijas pilsētā Leonā mācību priekšmeti tiek pasniegti sešpadsmit skolās.

## Atsauces

## Ārējās saites
* Héctor García Gil. Asturian-leonese: Linguistic, Sociolinguistic and Legal Aspects
* Asturian Language Academy
* González i Planas, Francesc. Institutum Studiorum Romanicorum «Romania Minor». The Asturleonese Dialects.
* La Caleya Cultural Association.
* Furmientu Cultural Association.
* Faceira Cultural Association. 
* El Teixu Cultural Association.
Ptolemajs

**Klaudijs Ptolemajs** (, Klaúdios Ptolemaîos; dzimis ap 90. gadu, miris ap 168. gadu) bija sengrieķu valodā rakstošs 2. gadsimta astronoms, matemātiķis, ģeogrāfs, mūzikas teorētiķis, optiķis un astrologs no Ēģiptes, kas tolaik atradās Romas impērijas sastāvā. Klaudijs Ptolemajs bija Romas pilsonis. Lai gan daudzi no viņa darbiem ir saglabājušies līdz mūsdienām, par viņa personīgo dzīvi ziņu ir maz.

Viens no ievērojamākajiem viņa darbiem ir viņa enciklopēdiskais astronomijas datu apkopjums ar nosaukumu *[[Almagest]]*. Tajā ir apkopotas sengrieķu zināšanas astronomijā un klasificētas 1022 zvaigznes. Ptolemajs atbalstīja ģeocentrisma ideju, tas ir, ka Visuma centrā atrodas Zeme un pārējie debess ķermeņi riņķo ap to. Šajā jautājumā viņš izstrādāja tā saukto Ptolemaja sistēmu, kas bija oficiālā dogma Rietumu zinātnē līdz pat 19. gadsimtam, kad 1851. gadā ar Fuko svārsta palīdzību tika pierādīta Zemes rotācija ap savu asi un tika apgāzta ideja, ka Zeme ir Visuma centrā.

Ptolemajs publicēja arī vairākas grāmatas, kurās bija iekļauti jauni ģeometrisko uzdevumu pierādījumi un teorēmas. Viņš izveidoja arī kalendāru, kurā bija iekļautas norādes par laikapstākļiem un par zvaigžņu parādīšanos un norietēšanu. Ptolemajs uzrakstīja arī piecas grāmatas par optiskajām parādībām un trīs grāmatas par mūziku. Ģeogrāfu aprindās Ptolemajs ir ievērojams ar astoņu sējumu darbu "*[[Geographia]]*". Tas ir atzīts par otro viņa ievērojamāko darbu aiz *Almagest*. Šajā darbā ir sniegta informācija par karšu veidošanu un uzskaitītas ievērojamas Eiropas, Āzijas un Āfrikas vietas pēc to ģeogrāfiskā platuma un garuma. Neraugoties uz daudzām neprecizitātēm, daudzi ģeogrāfi un karšu veidotāji turpmāk vadījās pēc Ptolemaja izveidotajām kartēm.

## Skatīt arī

* Ptolemaja teorēma

## Ārējās saites

* Ptolemaja darbu kolekcija (arī pilns ''Almagest'' oriģinālā)
Silupīte

**Silupīte** var būt:
* Silupīte — Daugavas pieteka
* Silupīte — Kausupes pieteka
* Silupīte — Mergupes pieteka
* Silupīte — upe, ietek Rīgas jūras līcī
* Silupīte — Rūjas pieteka
* Silupīte — Tirziņas pieteka
* Greimicas cits nosaukums
* Kalnupes cits nosaukums
Džo Olivers

thumb|Džo Olivers
**Džo "Kings" Olivers** (dzimis , miris ) bija amerikāņu džeza kornetes spēlētājs un ansambļa līderis.

Džosefs Olivers ir dzimis Ābenē, Luizianā, netālu no Donaldsonvillas, un jaunībā pārcēlās uz Ņūorleānu. Olivers spēlēja korneti Ņūorleānas pūtēju orķestrī un deju grupās, kā arī pilsētas sarkano lukturu rajonā, Storīvillā. Grupu viņš vienlaikus vadīja ar trombonistu Kidu Orī. Olivers sasniedza lielu popularitāti Ņūorleānā starp visām rasēm, un bija pieprasījums pēc spēļu darbu no neapstrādātiem strādnieku šķiras melnais deju zāles baltajam sabiedrībai debitantes pusēm. Viņš bija ievērojams komponists, viņš rakstījis daudz melodiju, tai skaitā "Dippermouth Blues", "Sweet Like This", "Canal Street Blues" un "Doctor Jazz". Bija Luisa Ārmstronga skolotājs. Viņa ietekme bija tāda, ka Ārmstrongs apgalvoja: "Ja nebūtu bijis Džo Olivera, džezs nebūtu tāds, kāds tas ir šodien."

## Nāve
Lielā depresija bija skarba pret Oliveru. Viņš zaudēja savus dzīves ietaupījumus, kad Čikāgas bankas sabruka. Džozefs "Kings" Olivers nomira nabadzībā mēbelētā istabā (Montgomerija ielā 508), 8. aprīlī, 1938. Viņš tika apglabāts Vudlavnas kapos, Bronksā, Ņujorkas štatā, kur viņš atdusas ar citiem džeza milžiem, kā Kolemans Havkinss, Laionels Hemptons, Viljams Kristofers Handijs, Miltons Džeksons, Makss Roučs un Mailss Deiviss, no kuriem visi ir parādā "Papam Džo".

## Ārējās saites
Mercury-Atlas 9

**Mercury-Atlas 9** bija ASV pilotējamā orbitālā misija. Kosmosa kuģis **Faith 7** ar astronautu Gordonu Kūperu tika palaists ar nesējraķeti Atlas LV-3B . Tas veica 22 apriņķojumus ap Zemi, un pēc 35 stundām nolaidās Klusajā okeānā, Midveja salas tuvumā. Šis bija pirmais amerikāņa lidojums kosmosā ilgāk par diennakti un pēdējais Mercury lidojums.

## Apkalpe
* Gordons Kūpers
### Dubliera apkalpe
* Alans Šepards

## Ārējās saites

* This New Ocean: A History of Project Mercury - NASA SP-4201  
* Project Mercury - Results of the Fourth Manned Orbital Flight - NASA SP-45 - 1963 
* Mercury-Atlas 9 Composite Air-to-Ground and Onboard Voice Tape Transcription 
* Field Guide to American Spacecraft *Faith 7* fotogrāfijas Džonsona kosmosa centrā, *TX museum*
Āndhra Pradēša

**Āndhra Pradēša** (, *Āndhra Pradēś*), saīsinājumā **A.P.**, ir viens no Indijas štatiem, kas atrodas valsts dienvidaustrumos. Āndhra Pradēša ir astotais lielākais Indijas štats pēc platības un desmitais lielākais pēc iedzīvotāju skaita. Štata galvaspilsēta ir jaunbūvēta pilsēta Amarāvati; daļa ministriju vēl atrodas Haidarābādu, kas kopš 2014. gada ir jaundibinātā Telangānas štata galvaspilsēta. Lielākās štata pilsētas ir Višākhapatnama, Vidžajavāda, Guntūru, Nellūru un Karnūlu.

Āndhras Pradēšas štatā atrodas Indijas vienīgais kosmodroms — Satīša Dhavana Kosmosa centrs.

## Vēsture
thumb|200px|left|Madrasas štata sadalīšana (1953)
Āndhra pieminēta jau 3. gadsimtā p.m.ē. kā Maurju imperatoram Ašokam pakļauta tauta. Pēc viņa nāves Āndhras ķēniņš Šatavahana izveidoja savu valsti, Plīnijs *Andarae* lielvalsts aprakstā minējis, ka tajā ir 30 nocietinātas pilsētas, 100 tūkstoši kājnieku, 30 tūkstoši jātnieku un tūkstotis kara ziloņu. 3. gadsimtā Šatavahanu dibinātā lielvalsts saira sīkākās valstīs.

6. gadsimtā Āndhru pakļāva Pallavas dinastija, bet 7. gadsimtā viņus uzvarēja Čalukju dinastija, bet 11. gadsimtā tamilu Čolas dinastija.
1309. gadā Āndhru iekaroja Deli sultāna karavadonis Maliks Kafurs. 14. un 15. gadsimtā notika pastāvīgi kari starp musulmaņu sultāniem un Vīdžajnāgaras valdniekiem. 1512. gadā Āndhras zemē izveidojās Golkondas sultanāts, kuru 1687. gadā iekaroja moguli. 1724. gadā izveidojās Haiderabadas nizāmu valsts, kas 1766. gadā bija spiesta atdot valsts dienviddaļu Britu Austrumindijas kompānijai. 1801. gadā visa Āndhra kļuva par Madrasas Prezidentūras daļu.

Pēc Britu Indijas sadalīšanās 1947. gadā izveidoja Madrasas štatu, bet 1948. gadā Haiderabadas štatu. Kad 1953.—1956. gadā štatus reorganizēja pēc izplatītākās valodas principa, no Haiderabadas un Madrasas štatiem atdalīja telugu valodā runājošo iedzīvotāju teritorijas, kuras apvienoja jaunizveidotā Āndhra Pradēšas štatā.
2009. gadā Indijas valdība nolēma pakāpeniski atdalīt Telanganas reģionu pastāvīgā štatā, šis process noslēdzās 2014. gadā.

## Iedzīvotāji
Pēc 2011. gada tautskaites datiem lielākās Āndhra Pradēšas pilsētas pēc iedzīvotāju skaita ir:

### Reliģijas
Izplatītākās reliģijas ir hinduisms (90,9%), islāms (7,3%) un kristietība (1,4%).

## Atsauces

## Ārējās saites
Managva

**Managva** () ir Nikaragvas galvaspilsēta. Managva ir arī valsts lielākā pilsēta pēc iedzīvotāju skaita. Pilsēta ir valsts politiskais, komerciālais, kultūras un rūpniecības centrs. Managva atrodas Managvas ezera dienvidaustrumu krastā ap  no Klusā okeāna. Pilsētā ir karsts un mitrs klimats. Netālu no pilsētas atrodas Masajas vulkāns.

## Atsauces

## Ārējās saites

* http://www.managua.gob.ni/
Managua

***Managua*** var būs:
* Managva — pilsēta, Nikaragvas galvaspilsēta;
* Managvas ezers *(Lago de Managua)*.
Polices apriņķis

**Polices apriņķis** () ir apriņķis Polijā, Rietumpomožes vojevodistes rietumos. Robežojas ar Rietumpomožes vojevodistes Goleņovas un Grifinas apriņķiem, Ščecinu, Svinoujsci, kā arī Vāciju.
Tegusigalpa

**Tegusigalpa** (, izruna: ) ir Hondurasas galvaspilsēta. Pilsēta atrodas kalnainā apvidū. Tās nosaukums ir cēlies no navatlu valodas un nozīmē "sudraba kalns", kas norāda uz to, ka kolonisti, 1578. gadā dibinot Tegusigalpu, šeit izveidoja sudraba un zelta raktuves. Tegusigalpas vecpilsēta ir uzcelta tipiskā spāņu arhitektūras stilā.

## Ārējās saites
Police

**Police** () ir pilsēta Polijas ziemeļrietumos pie Odras upes, Rietumpomožes vojevodistē uz ziemeļiem no Ščecinas. Ostas pilsēta. Pilsētā atrodas Pomerānijas Medicīnas universitātes (*Pomorska Akademia Medyczna*) slimnīca. Ķīmiskās rūpniecības centrs.

Pilsēta pirmoreiz rakstos minēta 1243. gadā. XIV gadsimtā mūsdienu pilsētas robežās, Jaseņicā, tika nodibināts augustīniešu klosteris, kura drupas saglabajušās. No 1321. līdz 1808. gadam Police bija tuvējās Ščecinas pakļautībā. No 1630. līdz 1720. gadam Police ietilpa Zviedru Pomerānijā, vēlāk Prūsijā (Vācijā). Pilsētas vāciskais nosaukums bija Pēlica (). 1937. gadā pilsētas pievārtē kompānija *[[IG Farben]]* uzcēla milzīgu sintētiskās degvielas rūpnīcu. 1943. gadā šeit tika saražota 15% Vācijas sintētiskās degvielas. Otrā pasaules kara laikā rūpnīcu spēcīgi bombardēja.

Sarkanā armija Pēlicu ieņēma Berlīnes kaujas laikā 1945. gada 26. aprīlī. Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem. Tomēr vēl līdz tam Police tika pasludināta par PSRS kontrolētu apgabalu, un vācu strādnieki tika norīkoti ķīmiskās rūpnīcas demontāžā un iekārtu izsūtīšanā uz PSRS. 1947. gadā visa Polices teritorija tika nodota poļu varas iestādēm. 1953. gadā pilsēta ieradās arī bēgļi no Grieķijas un Maķedonijas.

1969. gadā Policē uzcēla citu ķīmisko rūpnīcu (*Zakłady Chemiczne "Police"*), kura ražo titāna dioksīdu, slāpekļa un fosfora minerālmēslus.

Police ir austrumvācu politiķa Hansa Modrova (*Hans Modrow*, 1928 - ) dzimtā pilsēta.

## Atsauces

## Ārējās saites

* Zakłady Chemiczne "Police  , ,
Valčas apriņķis

**Valčas apriņķis** () ir apriņķis Polijā, Rietumpomožes vojevodistes dienvidaustrumos. Robežojas ar Rietumpomožes vojevodistes Hoščno un Dravsko apriņķiem, Lielpolijas vojevodistes Zlotovas, Pilas un Čarnkovas-Tšcjankas apriņķiem, kā arī Lubušas vojevodistes Stšelces-Drezdenko apriņķi.

## Apskates objekti

*Tučno pils (*Zamek w Tucznie*)

## Galerija

Tuczno_zamek_2005-05.jpg|Tučno pils
Armands Pētersons

**Armands Pētersons** (dzimis ) ir Latvijas futbolists, spēlē malējā pussarga pozīcijā. Kopš 2024. gada pārstāv Latvijas Virslīgas klubu FS Jelgava.

## Sasniegumi
* Latvijas čempions - 1 (2010.)

## Ārējās saites
Zālamans

[thumb|Zālamans un [Sābas ķēniņiene|Sābas karaliene. (Džovanni Demina 19. gadsimta glezna).]]
**Zālamans**, arī **Salamans** (, *Šlomo*; turku Süleyman; arābu سليمان *Sulaymān*; grieķu Σολομών *Solomōn*), atbilstoši Bībelei bija ķēniņa Dāvida dēls un trešais Izraēlas ķēniņvalsts ķēniņš.

Viņa valdīšanas laikā uzcelts pirmais Jeruzalemes templis. Vecajā Derībā aprakstīts kā gudrs, bagāts un varens ķēniņš, taču viņš apņēmis simtiem sievu un ne pārāk rūpīgi ievērojis Dieva baušļus, kas bijis iemesls tam, ka jau viņa dēla valdīšanas sākumā Izraēlas valsts sašķēlās.
Death Magnetic

***Death Magnetic*** ir devītais amerikāņu smagā metāla grupas Metallica studijas albums. Tas tika izdots  un bija pirmais Metallica albums, kura ierakstā piedalījās jaunais grupais basģitārists Roberts Truhiljo, un pirmais, kuru producēja Riks Rubīns.
*Death Magnetic* ir grupas piektais albums pēc kārtas, kas sasniedza ASV albumu topa *[[Billboard 200]]* 1. vietu, tādējādi Metallica kļuva par pirmo grupu pasaulē, kuras studijas albumi secīgi ir ieguvuši visvairāk 1. vietas šajā topā.

## Skaņdarbu saraksts
# *That Was Just Your Life* — 7:08
# *The End of the Line* — 7:52
# *[[Broken, Beat & Scarred]]* — 6:25
# *[[The Day That Never Comes]]* — 7:56
# *[[All Nightmare Long]]* — 7:58
# *[[Cyanide]]* — 6:40
# *The Unforgiven III* — 7:47
# *[[The Judas Kiss]]* — 8:01
# *Suicide & Redemption* — 9:58
# My Apocalypse — 5:01

## Piezīmes un atsauces

### Atsauces

## Ārējās saites
* Metallica oficiālā mājaslapa

''
Kārlis Strēlis

**Kārlis Strēlis** (dzimis  Madonā, miris )  bija latviešu basketbolists, pēc tam sporta ārsts, augstskolas pasniedzējs (LSPA profesors), kā arī politiķis. Bijis 8. Saeimas deputāts un divu Rīgas domes sasaukumu deputāts. Pārstāvēja partiju "Gods kalpot Rīgai!", iepriekš bijis partiju "Jaunais laiks" un "Vienotība" biedrs.

## Biogrāfija
1968. gadā absolvējis Rīgas Medicīnas institūta Ārstniecības fakultāti. Publicējis vairāk nekā 60 zinātnisku rakstu un bijis vairāku grāmatu līdzautors. 1998. gadā ticis apbalvots ar Triju Zvaigžņu ordeņa 1. pakāpes Goda zīmi. Strēlis bija akadēmiskās vienības "Austrums" vecbiedrs.

### Basketbolista karjera
K. Strēlis spēlēja saspēles vadītāja pozīcijā, bijis Latvijas PSR basketbola izlases (137 spēles) dalībnieks un tās kapteinis. Karjeras laikā spēlējis Rīgas VEF (1960—1963) un Rīgas ASK (1964—1979) klubos. Bija ASK kapteinis laikposmā no 1965. līdz 1978. gadam. 1964. gadā pārstāvēja PSRS jaunatnes izlasi. Pieckārtējs Latvijas PSR čempions (1961, 1965, 1973, 1975, 1976). 1964. gadā tika izcīnīta 2. vieta PSRS čempionātā.

### Politiskā darbība
2002. gadā iestājies partijā "Jaunais laiks", ievēlēts 8. Saeimā. 2006. gadā kandidējis 9. Saeimas vēlēšanās, bet nav ticis ievēlēts par deputātu. 2009. gadā ievēlēts Rīgas domē. Nesekmīgi kandidējis arī 10. Saeimas, 11. Saeimas un 12. Saeimas vēlēšanās (jau kā partijas "Vienotība" kandidāts). 2013. gada pašvaldību vēlēšanās atkārtoti ievēlēts Rīgas domē.

2016. gada jūnijā K. Strēlis paziņoja par izstāšanos no partijas "Vienotība" un pievienošanos Rīgas domes valdošajā koalīcijā ietilpstošajai partijai "Gods kalpot Rīgai!". 2017. gada pašvaldību vēlēšanās nesekmīgi kandidēja uz vietu Rīgas domē no "Saskaņas Centra" un "Gods kalpot Rīgai!" apvienības. Tāpat netika ievēlēts 2020. gada ārkārtas Rīgas domes vēlēšanās no partijas "Gods kalpot Rīgai!" saraksta un 14. Saeimas vēlēšanās 2022. gadā, kur viņa pārstāvētās partijas politiķi kandidēja partijas "Latvija pirmajā vietā" sarakstā.

## Atsauces
Portlendas "Trail Blazers"

**Portlendas "Trail Blazers"** () ir profesionāls ASV basketbola klubs, kas bāzēts Portlendā, Oregonas štatā, ASV. Klubs spēlē Nacionālās basketbola asociācijas Rietumu konferences Ziemeļrietumu divīzijā. Tas tika dibināts 1970. gadā un kopš dibināšanas brīža spēlē NBA.

Savas pastāvēšanas vēsturē "Trail Blazers" ir vienu reizi uzvarējis NBA (1977), 3 reizes kļuvis par konferences uzvarētāju un 4 reizes — divīzijas čempionu. Mājas spēles komanda aizvada *[[Moda Center]]* arēnā.

## Sasniegumi
* **[[NBA čempioni|Čempioni]]**: 1
** 
* **Konferences čempioni**: 3
** , , 
* **Divīzijas čempioni**: 4
** , , , 
## Pēdējo 5 sezonu rezultāti
*Trail Blazers pēdējo piecu pabeigto sezonu saraksts.*

## Atsauces

## Ārējās saites

* Kluba oficiālā mājaslapa 
* Basketball-Reference profils
Skaidrīte Smildziņa-Budovska

**Skaidrīte Smildziņa-Budovska** (dzimusi  Rīgā) ir bijusī latviešu basketboliste, spēlējusi centra pozīcijā, bija Latvijas PSR un PSRS izlases dalībniece. Karjeru aizvadījusi Rīgas TTT klubā, laikposmā no 1963. līdz 1969. gadam bija kluba kapteine.

## Karjera
Basketbolu sākusi spēlēt Rīgas 1. bērnu sporta skolā pie Aivara Rasas. Rasas vadībā 1958. gadā Rīgas "Daugavas" sastāvā kļuvusi par Latvijas čempioni un PSRS čempionāta bronzas medaļas ieguvēju. Vēl 1958. gadā spēlējusi VEF komandā. 1958. gadā kļuva par jaundibinātā Rīgas TTT spēlētāju, laikposmā no 1963. līdz 1969. gadam bija kluba kapteine. TTT sastāvā ir 11 reizes uzvarējusi Eiropas čempionvienību kausā, kas ir dalīts rekords turnīra vēsturē ar Dzintru Grundmani, Tamāru Kārkliņu-Hendeli un Uļjanu Semjonovu. Tāpat 12 reizes kļuva par PSRS čempioni un 1959. gadā tika izcīnīta uzvara PSRS ziemas meistarsacīkstēs.

Latvijas PSR izlasē aizvadījusi 88 spēles no 1959. līdz 1971. gadam. Tās sastāvā četras reizes piedalījusies PSRS Tautu spartakiādē. 1959. gadā tika izcīnīta 7. vieta, 1963., 1967. un 1971. gadā — 1. vieta.

No 1959. līdz 1968. gadam spēlējusi PSRS izlasē. Tās sastāvā izcīnījusi trīs Pasaules čempionāta zelta medaļas (1959, 1964, 1967). 1964. gada Pasaules čempionātā tika atzīta par labāko centra uzbrucēju pasaulē, tāpat žurnālisti viņai piešķīra skaistākās basketbolistes titulu *Miss Basketball Mundial*. PSRS sastāvā divas reizes kļuvusi arī par Universiādes čempioni (1965, 1967).

1960. gadā kļuvusi par PSRS sporta meistari, 1966. gadā — PSRS starptautiskās klases sporta meistari un 1968. gadā — PSRS Nopelniem bagāto sporta meistari. 1998. gada 26. oktobrī tikusi apbalvota ar IV šķiras Triju Zvaigžņu ordeni. Ir LBS Goda biedre.

Skaidrīte Smildziņa-Budovska tika uzņemta Starptautiskās Basketbola federācijas (FIBA) Slavas zālē ceremonijā kas norisinājās 2024. gada 14. septembrī Singapūrā.

## Privātā dzīve
Dzimusi  Rīgā. Izglītību ieguvusi Rīgas 15. pamatskolā, ko grūto sadzīves apstākļu dēļ pameta pēc septītās klases un iestājās Rīgas Industriālajā politehnikumā, Metālu termiskās apstrādes nodaļā. 1980. gadā absolvējusi arī Rīgas Politehnisko institūtu.

 apprecējusies ar sporta ārstu un vēlāko politiķi Māri Budovski. Ģimenē izaudzinātas divas meitas: Evija un Agnija. Evijai ticis piedāvāts arī spēlēt TTT komandā, bijusi TTT jaunatnes komandas dalībniece. Abas meitas pabeigušas Latvijas Medicīnas akadēmiju, Agnija pabeigusi arī Rīgas Biznesa augstskolu.

Ir strādājusi "Komunālprojektā" un Valsts zemes dienestā.

## Attēlojums mākslā un kino
2025. gada Dzintara Dreiberga filmā "Tīklā. TTT leģendas dzimšana" Skaidrītes Smildziņas-Budovskas lomu atveido basketboliste Evelīna Otto.

## Atsauces

## Ārējās saites

* Basketbola karaliene Skaidrīte
In the Court of the Crimson King

***In the Court of the Crimson King*** ir 1969. gadā izdots britu grupas King Crimson debijas albums. Albums sasniedza 3. vietu Lielbritānijas mūzikas topā un tika sertificēts kā zelts ASV.

*In the Court of the Crimson King* tiek uzskatīts par vienu no izcilākajiem progresīvā roka ierakstiem, kurš atmeta pirms tam esošo blūza ietekmi rokmūzikā, tā vietā sajaucot roku ar džeza un Eiropas simfoniskās mūzikas elementiem.

## Skaņdarbu saraksts
### Pirmā puse
# "21st Century Schizoid Man" — 7:21
# "I Talk to the Wind" — 6:05
# "Epitaph" — 8:47
### Otrā puse
# "Moonchild" — 12:13
# "The Court of the Crimson King" — 9:25

## Piezīmes un atsauces

### Atsauces
Vostoka I

**Vostoka I** () bija padomju iekškontinentālā polārstacija Austrumantarktīdā. Tika izveidota kā pagaidu stacija 2. Padomju antarktiskās ekspedīcijas laikā 640 km no piekrastes stacijas Mirnijas. Darbojās no 1957. gada 12. aprīļa līdz 1. decembrim. Stacija tika izveidota Starptautiskā ģeofizikas gada programmas ietvaros 3252 m vjl uz 2900 m bieza ledus vairoga. Polārā nakts šajā apvidū ilgst no 15. maija līdz 27. jūlijam.

Pētījumu programma ietvēra meteoroloģiju, aeroloģiju, aktinometriju un glacioloģiju. Stacija sastāvēja no četrām ēkām, kurās izvietojās radiostacija, elektrostacija, virtuve un kopkajīte, dzīvojamā telpa. 60 m uz ziemeļiem atradās aeroloģijas paviljons.

Aprīkojums uz stacijas vietu tika nogādāts ar transporta karavānu no Mirnijas stacijas 18. martā. Pēc astoņu mēnešu darbības stacija tika slēgta un daļu aprīkojuma pārveda uz ģeomagnētiskā pola rajonu, kur tika izveidota pastāvīgā stacija Vostoka. Vēlāk Vostoka I tika izmantota kā viena no rezerves nometnēm degvielas un citu krājumu uzglabāšanai transporta karavānu apkalpošanā maršrutā Mirnija - Vostoka.

## Atsauces
Belmopana

**Belmopana** () ir Belizas galvaspilsēta. Tā atrodas valsts centrālajā daļā, aptuveni 80 km uz austrumiem no piekrastes pilsētas Belizas, kas bija valsts galvaspilsēta līdz 1970. gadam. Belmopanu sāka celt 1960. gadu beigās. Līdz ar to tur dzīvo salīdzinoši maz cilvēku. Bijušajā galvaspilsētā Belizā ir daudz vairāk iedzīvotāju un tā ir lielākā valsts pilsēta. Galvaspilsēta tika pārcelta uz Belmopanu, jo 1961. gadā Belizas pilsēta ļoti cieta no viesuļvētras "Hatija" (*Hattie*). Valdība uzskatīja, ka galvaspilsētai ir jāatrodas drošākā vietā, tādēļ uzsāka celt Belmopanu. Oficiāli Belmopana kļuva par galvaspilsētu 1981. gadā, kad Belizas valsts ieguva neatkarību no Apvienotās Karalistes.
## Atsauces

## Ārējās saites
Kučinskis

**Kučinskis** (; sieviešu dzimtē **Kučinska** (*Kuczyńska*)) ir poļu cilmes uzvārds. Cilvēki ar šo uzvārdu:
* Jānis Kučinskis (1956) — latviešu publicists un politiķis;
* Māris Kučinskis (1961) — latviešu politiķis, Saeimas deputāts, Ministru prezidents;
* Matīss Kučinskis (2000) — latviešu aktieris.
Bihāra

**Bihāra** (, , ) ir viens no Indijas štatiem, valsts ziemeļaustrumu daļā. Bihāra robežojas ar Utarpradēšu rietumos, ar Nepālu uz ziemeļiem, ar Rietumbengāli austrumos un ar Džhārkhandu dienvidos. Štata kopējā platība ir 94 163 km², Bihāra ir divpadsmitais lielākais Indijas štats pēc platības un trešais lielākais pēc iedzīvotāju skaita. Štata galvaspilsēta un lielākā pilsēta ir Patna.
Štats ir sīkāk iedalīts 38 apgabalos.

## Vēsture
Senās Indijas laikā Bihāras teritorijā no 7. līdz 1. gadsimtam p.m.ē. pastāvēja Magadhas ķēniņvalsts ar Rādžgiru, vēlāk Pataliputru kā galvaspilsētu. Šajā valstī un laikā dzīvoja gan Buda, gan Mahāvīra, no kuru mācībām izveidojās budisms un džainisms. Vēlāk tā kļuva par Maurju impērijas (322–185 p.m.ē) un par Guptu impērijas (320–550) centru. 7. gadsimtā Bihāru iekaroja Tibetas impērija, 8. gadsimtā budismu nomainīja brahmanisms.
 
Pēc 1525. gada to pakļāva Mogulu impērija , bet 1765. gadā Britu Austrumindijas kompānija. 
Britu Indijas laikā Bihāra atradās Bengālijas prezidentūras teritorijā, bet no 1912. gadā veidoja Bihāras un Orisas provinci. 1936. gadā Orisa atdalījās no Bihāras. Pēc Indijas neatkarības iegūšanas 1950. gadā izveidoja Bihāras štatu. 1956. gadā bengāļu valodā runājošos pierobežas rajonus pievienoja Rietumbengālijai. 2000. gada 15. novembrī no Bihāras atdalīja   Džhārkhandas štatu.


Magadha.GIF|Magadhas ķēniņvalsts aptuvenā teritorija 5. gadsimtā p.m.ē.
Mauryan Empire Map.gif|Maurju impērija 
Gupta.png|Guptu impērija
British India 1940 Assam Bihar Sikkim Arunachal Pradesh Mizoram Nagaland Tripura Burma Bhutan Map.jpg|Bihāras province Britu Indijas laikā (1940)


## Demogrāfija
2011. gadā Bihārā dzīvoja 103,81 miljoni iedzīvotāji. Tas ir trešais lielākais Indijas štats pēc iedzīvotāju skaita. Aptuveni 85% no iedzīvotājiem dzīvo ciematos un tikai atlikušie 15% dzīvo pilsētās. 
Pēc 2011. gada tautskaites datiem lielākās pilsētas pēc iedzīvotāju skaita bija:

### Reliģijas
Izplatītākās reliģijas 2011. gadā bija hinduisms (82,7%) un islāms (16,9%).

## Atsauces

## Ārējās saites
Atmoda

**Atmoda** var būt:

## Tautas kustības
* Latgaliešu nacionālā atmoda — Latgales latviešu nacionālā kustība laika posmā no 1904. līdz 1917. gadam;
* Igaunijas Atmodas laiks — igauņu nācijas pašapzināšanas laiks laika posmā no 1850. gadiem līdz 1918. gadam

**[[Tautas atmodas kustība Latvijā|Tautas kustības Latvijā]]**, tajā skaitā:
* Pirmā atmoda — Jaunlatviešu vadīta kustība no 1850. līdz 1880. gadiem;
* Otrā atmoda — sabiedriska kustība 20. gadsimta sākumā;
* Trešā atmoda — 1991. gada Dziesmotā revolūcija.

## Citas nozīmes
* Atmoda — Latvijas iknedēļas laikraksts;
* Atmoda — Latvijas dokumentālā filma;
* Atmoda — Latvijas politisko partiju apvienība
* Atmoda – agrākais partijas "Atmoda Latvijai" nosaukums

## Skatīt arī
* Atmodas iela
Ķeblavika

**Ķeblavika** (; , — ‘krastā izmesto koku līcis’) ir pilsēta Reikjanesas reģionā dienvidrietumu Islandē.

1995. gadā tā apvienojās ar Njardvīku un Hafniru, izveidojot Reikjanesbairas municipalitāti ar 14 000 iedzīvotājiem (2008. gada jūnijs).

## Atsauces

## Ārējās saites

*Reykjanesbær - attēlu galerija no islandsmyndir.is
* Satelītattēls Google Maps
2022. gada ziemas olimpiskās spēles

**2022. gada ziemas olimpiskās spēles** jeb **XXIV ziemas olimpiskās spēles**, arī **Pekina 2022**, bija 24. ziemas olimpiskās spēles, kas no  līdz  notika Ķīnas galvaspilsētā Pekinā. Kopumā tika sadalīti 109 medaļu komplekti 15 ziemas sporta veidos. Pekina par 24. ziemas olimpisko spēļu mājvietu tika izvēlēta 2015. gadā 128. Starptautiskās Olimpiskās komitejas sesijā, apsteidzot Kazahstānas pilsētu Almati. Pekina kļuva par pirmo pilsētu, kas rīkojusi gan vasaras, gan ziemas olimpiskās spēles — 2008. gadā tā rīkoja vasaras olimpiskās spēles.

Latvija ziemas olimpiskajās spēlēs piedalījās 12. reizi. Komandā bija 57 sportisti, kuri startēja 11 sporta veidos. Latvija izcīnīja vienu bronzas medaļu, ko paveica komanda kamaniņu sporta stafetē (Elīza Tīruma, Kristers Aparjods un divnieks Mārtiņš Bots un Roberts Plūme).

## Sporta veidi
Pekinas ziemas olimpiskajās spēlēs tika sadalīti 109 medaļu komplekti 15 sporta veidos. Spēļu programmā tika iekļautas septiņas jaunas medaļu disciplīnas — vīriešu un sieviešu *big air* frīstails, sieviešu monobobslejs, jaukto komandu sacīkstes frīstaila slēpošanā, tramplīnlēkšanā un snovborda kross, kā arī jaukto komandu stafete šortrekā.

## Kalendārs

## Dalībnieki
### Latvija 2022. gada ziemas olimpiskajās spēlēs

## Cilvēktiesību un politiskais konteksts

Ņemot vērā represijas pret uiguru minoritāti autonomajā Siņdzjanas reģionā, un demokrātiskās kustības apspiešanu Honkongā, kā arī vispārējo autoritārisma tendenču padziļināšanos Ķīnā, pirms olimpiskajām spēlēm cilvēktiesību aizsardzības organizācijas aicināja spēles boikotēt. ASV, Austrālija un vairākas citas valstis paziņoja par politisku boikotu, atļaujot sportistiem piedalīties un nesūtot savus politiskos pārstāvjus uz spēļu atklāšanu un citām saistītajām aktivitātēm. Latvijas prezidents Egils Levits paziņoja, ka nedosies uz spēlēm, bet Latviju pārstāvēs Latvijas vēstniece Ķīnā.

## Atsauces

## Ārējās saites

* ''Beijing 2022'' 
* ''Beijing 2022 (IOC)''
Diāna Ozoliņa

**Diāna Tropa** (dzimusi  Rīgā) ir latviešu basketboliste, spēlē uzbrūkošā aizsarga pozīcijā, Latvijas sieviešu basketbola jaunantnes izlašu dalībniece. Pašlaik (2010) pārstāv klubu SK Cēsis. Kopā ar Latvijas U-20 izlasi izcīnījusi 3. vietu 2009. gada Eiropas U-20 čempionātā.

## Sasniegumi
* 2009: 3. vieta Eiropas U-20 čempionātā kopā ar Latvijas sieviešu U-20 izlasi Polijā.
* 2009: Latvijas vicečempione SK Cēsis sastāvā.

## Atsauces
Marija Abakumova

**Marija Abakumova** (; dzimusi  Stavropolē, Krievijā) ir bijusī krievu vieglatlēte, šķēpa metēja. Abakumovai pieder Krievijas rekords šķēpma mešanā — 70,53 metri, kas tika uzstādīts 2013. gadā.

2008. gada vasaras olimpiskajās spēlēs Pekinā viņa sākotnēji ieguva sudraba medaļu, bet pēc atkārtotas dopinga analīžu pārbaudes 2016. gadā rezultāts tika anulēts un medaļa atņemta, jo tika konstatēta turinabola klātbūtne. Viņa iesniedza apelāciju, taču 2018. gada jūlijā tā tika noraidīta. Viņai tika anulēti rezultāti četru gadu laikposmā no 2008. gada 21. augusta līdz 2012. gada 20 augustam. Tajā skaitā anulēta 10. vieta 2012. gada olimpiskajās spēlēs Londonā, kā arī 2009. un 2011. gada Pasaules čempionātā izcīnītās bronzas un zelta medaļas. 2013. gada Pasaules čempionātā Maskavā viņa izcīnīja bronzu.

## Atsauces

## Ārējās saites

* Krievijas vieglatlētikas federācijas profils
Rage Against the Machine

**Rage Against the Machine** ir amerikāņu rokgrupa, kas tika izveidota 1991. gadā Losandželosā, ASV. Grupas pašreizējie dalībnieki ir Zaks de la Roča, Toms Morello, Tims Kommerfords, Breds Vilks. Grupa ir ievērojama ar inovatīvo aternatīvā roka, pankroka, hiphopa, smagā metāla un fanka sajaukumu, kā arī ar dziesmu tekstiem. Grupa ir izdevusi četrus albumus — *[[Rage Against the Machine (albums)|Rage Against the Machine]]* (1992), *[[Evil Empire]]* (1996), *[[The Battle of Los Angeles]]* (1999), *[[Renegades]]* (2000).

## Diskogrāfija
* Rage Against the Machine (1992)
* Evil Empire (1996)
* The Battle of Los Angeles (1999)
* Renegades (2000)

## Ārējās saites

* Grupas oficiālā mājaslapa
No Pads, No Helmets...Just Balls

***No Pads, No Helmets...Just Balls*** ir kanādiešu poppanka grupas *[[Simple Plan]]* debijas studijas albums, kas tika izdots  sadarbībā ar ierakstu kompānijām *[[Atlantic Records]]* un *[[Lava Records]]*. No albuma tika izdoti četri singli. Albuma producents ir Arnolds Lenni. Albums sasniedza 35. vietu ASV topos, 29. vietu — Austrālijā un tas tika sertificēts kā "dubultais platīns" pēc RIAA sistēmas.

## Dziesmu saraksts

## Atsauces

## Ārējās saites
* Grupas oficiālā mājaslapa
Anna Bergendāla

**Anna Bergendāla** (; dzimusi  Stokholmā, Zviedrijā) ir zviedru dziedātāja. Viņa pārstāvēja Zviedriju 2010. gada Eirovīzijas dziesmu konkursā ar dziesmu "This Is My Life". Savā pusfinālā viņa ieņēma 11. vietu, kas neļāva kvalificēties finālam. Par Zviedrijas pārstāvi Eirovīzijā Anna tika izvēlēta nacionālajā atlasē "Melodifestivalen 2010". Dziesma "This Is My Life" Zviedrijas topā  ierindojās pirmajā vietā.

2009. gadā viņa parakstīja sadarbības līgumu ar Lionheart Records. Savu debijas studijas albumu *[[Yours Sincerely]]* viņa izdeva .

## Atsauces

## Ārējās saites

* Oficiālā mājaslapa
Still Not Getting Any...

***Still Not Getting Any...*** ir kanādiešu poppanka grupas Simple Plan otrais studijas albums, kas tika izdots  sadarbībā ar ierakstu kompāniju Lava Records. No albuma tika izdoti četri singli. Albuma producents ir Bobs Roks.

## Dziesmu saraksts
# "Shut Up!" — 3:03
# "Welcome to My Life" — 3:22
# "Perfect World" — 3:53
# "Thank You" — 2:55
# "Me Against the World" — 3:14
# "Crazy" — 3:38
# "Jump" — 3:11
# "Everytime" — 4:03
# "Promise" — 3:34
# "One" — 3:22
# "Untitled (How Could This Happen to Me?)" — 4:00
# "Perfect" (Live, Australian and Japanese Bonus Track) - 6:23

## Ārējās saites
* Grupas oficiālā mājaslapa
Simple Plan (albums)

***Simple Plan*** ir kanādiešu poppanka grupas Simple Plan trešais studijas albums, kas tika izdots  sadarbībā ar ierakstu kompānijām Lava Records un Atlantic Records. No albuma tika izdoti trīs singli. Albuma producenti ir Deivs Fortmans, Daņja un Makss Martins.

## Dziesmu saraksts
# "When I'm Gone" - 3:49
# "Take My Hand" - 3:51
# "The End" - 3:22
# "Your Love Is a Lie" - 3:42
# "Save You" - 3:45
# "Generation" - 3:02
# "Time to Say Goodbye" - 2:56
# "I Can Wait Forever" - 4:54
# "Holding On" - 5:03
# "No Love" - 3:15
# "What If" - 5:54

## Ārējās saites
* Grupas oficiālā mājaslapa
Huans Antonio Samarančs

Marķīzs **Huans Antonio Samarančs** (; dzimis  Barselonā, Spānijā, miris  Barselonā) bija katalāņu tautības Spānijas diplomāts un sporta funkcionārs. Viņš bija septītais Starptautiskās Olimpiskās komitejas prezidents laika posmā no 1980. līdz 2001. gadam, kad šos amata pienākumus pārņēma beļģis Žaks Roge.

Par SOK prezidentu viņš tika ievēlēts 83. SOK sesijā Maskavā, Krievijā. Laikā, kad Samarančs bija savā amatā, olimpiskās spēles kļuva finansiāli veiksmīgākas. Viņš ieviesa tradīciju, ka katru olimpisko spēļu noslēguma ceremonijā, SOK prezidents nosauc šīs par labākajām olimpiskajām spēlēm visā tās vēsturē. Vienīgo reizi, kad viņš neteica šos vārdus, bija 1996. gada vasaras olimpiskās spēles Atlantā, ASV, kuru organizatoriskais līmenis tika ļoti kritizēts.

## Atsauces

## Ārējās saites

* IFBB profils 
*
Does This Look Infected?

***Does This Look Infected?*** ir  izdots kanādiešu pankroka grupas *[[Sum 41]]* otrais studijas albums. No albuma tika izdoti trīs singli. Albuma producents ir Gregs Nori.

## Dziesmu saraksts
# "The Hell Song" — 3:18
# "Over My Head (Better Off Dead)" — 2:29
# "My Direction" — 2:02
# "Still Waiting" — 2:38
# "A.N.I.C." — 0:37
# "No Brains" — 2:46
# "All Messed Up" — 2:44
# "Mr. Amsterdam" — 2:56
# "Thanks for Nothing" — 3:04
# "Hyper-Insomnia-Para-Condrioid" — 2:32
# "Billy Spleen" — 2:32
# "Hooch" — 3:28

## Ārējās saites
* Grupas oficiālā mājaslapa
Brāļi Raiti

thumbnail|200px|Orvils Raits
thumbnail|200px|Vilburs Raits
**Brāļi Raiti** (), **Orvils Raits** (*Orville Wright*, dzimis , miris ) un **Vilburs Raits** (*Wilbur Wright*, dzimis , miris ), bija amerikāņu izgudrotāji un konstruktori, kuri  veica pirmo kontrolēto lidojumu ar lidmašīnu, kurai bija dzinējs. Līdz tam cilvēki bija jau lidojuši, bet tikai ar planieriem vai gaisa baloniem.

Brāļi Raiti bija garīdznieka dēli. Viņu tēvs vēlāk kļuva par Apvienotās Brāļu baznīcas (*United Brethren Church*) bīskapu. Jau bērnībā abi zēni izrādīja interesi par mehānismiem. Pēc negadījuma slidojot Vilburam vairākus gadus bija kustību traucējumi. Tikmēr Orvils vidusskolā izveidoja iespiedmašīnu un sāka izdot iknedēļas avīzi. Vēlāk vecākais brālis Vilburs to uzlaboja. Tiek uzskatīts, ka no tā brīža brāļi Raiti kļuva neatdalāmi, viņi tā arī nekad neapprecējās un nedibināja savas ģimenes.

1892. gadā brāļi kļuva par nelielas tipogrāfijas īpašniekiem. Drīz pēc tam izveidoja velosipēdu remontdarbnīcu. Vēlāk šī darbnīca kļuva par velosipēdu fabriku, kurā varēja arī remontēt automašīnas. Kad brāļi uzzināja par Oto Lilientāla bojā eju, viņos radās apņēmība uzbūvēt savu lidaparātu. Tehniskā bāze velosipēdu fabrikā bija pietiekama, lai to izdarītu. Tapa biplāns *[[Flyer I]]*, kas bija apgādāts ar stūres ierīci. Brāļiem ar padomu palīdzēja Oktāvs Šanutē. Dzinēju, kas bija nepieciešams lidaparātam, brāļi izgatavoja paši. Pēc lidaparāta izveides lielā slepenībā Ziemeļkarolīnā sākās izmēģinājuma lidojumi.  pirmā lidojuma ilgums bija tikai 12 sekundes, kura laikā nolidoja 53 metrus. Jau ceturtā izmēģinājuma lidojuma laikā 59 sekundēs tika nolidoti jau 260 metri.

 Orvils Raits pirmo reizi pacēlās gaisā kopā ar pasažieri. Šajā gadā brāļi Raiti demonstrēja lidojumus gan Ziemeļamerikā, gan arī Eiropā. Viņi lasīja lekcijas par aviāciju, tādā veidā stipri ietekmējot jauno gaisa satiksmes veidu. 1909. gadā brāļi Raiti Amerikas Savienotajās Valstīs nodibināja lidmašīnu būves kompāniju. Pirmā pasaules kara priekšvakarā brāļi pārdzīvoja sarūgtinājumu tiesas procesos ar sāncenšiem.

Vilburs Raits nomira , savukārt viņa brālis Orvils nodzīvoja 36 gadus ilgāk, bet šajā laikā neko nozīmīgu vairs nepaveica.

## Atsauces un piezīmes

## Ārējās saites
Lipīdu dubultslānis

thumb|300px|Lipīdu dubultslāņa šķērsgriezuma animācija (termiskā kustība)
**Lipīdu dubultslānis** jeb bislānis ir plāna membrāna, kas sastāv no diviem lipīdu (parasti fosfolipīdu) molekulu slāņiem. Dubultslānis veidojas lipīdu molekulu īpatnību dēļ - tās ir stipri neviendabīgas (polāras), ar skābekli saturošām hidrofilām "galvām" un hidrofobām (ūdeni atgrūdošām) "astēm". Tādēļ ūdens vidē hidrofilās molekulu daļas vērstas uz āru un saskaras ar ūdeni (veido ūdeņraža saites ar tā molekulām), bet hidrofobās daļas atrodas dubultslāņa vidū, vērstas viena pret otru, lai nesaskartos ar ūdeni.

Lipīdu dubultslānis veido nepārtrauktu barjeru ap šūnām — šūnu membrānu.

## Skatīt arī
* Šūnas membrāna
* Micella
Ķīmiskā nobīde

[thumb|300px|[Etilspirts|Etilspirta PMR spektrs ar ūdeņraža atomu rezonanses signāliem. Redzams, ka ūdeņraža atomi, kas atrodas CH3 grupā, CH2 grupā, vai OH grupā, dod dažādi nobīdītus signālus.]]
**Ķīmiskā nobīde** kodolu magnētiskās rezonanses spektrometrijā ir bezdimensiju lielums, kas atkarīgs no kodola atrašanās vietas molekulā - ar kādiem citiem atomiem un ar kādām ķīmiskajām saitēm saistīts attiecīgais atoms. Ķīmiskā nobīde rodas ekranēšanas efektu dēļ, kuri samazina magnētiskā lauka iedarbību uz rezonējošajiem kodoliem. Ķīmiskā nobīde dod priekšstatu par molekulas uzbūvi un sastāvu, stereoķīmiskajām īpašībām, kā arī dinamiskiem procesiem (tautomēriskiem ķīmiskiem līdzsvariem un reakciju kinētiku).
Starpniekserveris

thumb|350px|Starpniekservera shematisks attēlojums, dators vidū darbojas kā starpniekserveris starp abiem pārējiem datoriem.

Datortīklos **starpniekserveris** () ir serveris (datorsistēma vai programma), kas atrodas starp lietotāja lietojumprogrammu un īsto serveri. Tās pārķer visus īstajam serverim adresētos pieprasījumus un mēģina tos izpildīt pats. Ja tas neizdodas, tad šis pieprasījums tiek pārsūtīts īstajam serverim.

Starpniekserveru lietošanai ir dažādi mērķi. Daži no tiem:

* pilnīgas anonimitātes saglabāšanai (visbiežāk drošības apsvērumu dēļ)
* lai apietu drošības un vecākvadības uzraudzību
* apietu reģionālos ierobežojumus

## Starpniekserveru veidi
Izplatītākais ir HTTP starpniekserveris. Tas lieto HTTP protokolu. Viens no pielietojumiem ir *http cache*, lai samazinātu kopējo trafika patēriņu. Universālāks starpniekserveris lieto SOCKS protokolu, to var lietot gandrīz jebkuram TCP bāzētam klienta gala protokolam.

## Atsauces
Valča

**Valča** () ir pilsēta Polijas ziemeļrietumos pie Odras upes, Rietumpomožes vojevodistē uz ziemeļrietumiem no Pilas. Atrodas apvidū, kas bagāts ar ezeriem un mežiem, tāpēc pilsēta ir sporta un tūrisma centrs.

Līdz Otrajam pasaules karam pilsēta atradās Vācijā un tās vāciskais nosaukums bija Deičkrone (). Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem. Tā kā kara laikā pilsēta bija t.s. Pomerānijas valņa aizsardzības sistēmas sastāvdaļa, apkārtnē daudz militāro aizsardzības būvju drupu.

## Atsauces

## Ārējās saites

*
Bjalogardas apriņķis

**Bjalogardas apriņķis** () ir apriņķis Polijā, Rietumpomožes vojevodistes ziemeļdaļā. Robežojas ar Rietumpomožes vojevodistes Košalinas, Ščecinekas, Svidvinas un Kolobžegas apriņķiem.
Bjalogarda

**Bjalogarda** () ir pilsēta Polijas ziemeļrietumos, Rietumpomožes vojevodistē uz dienvidrietumiem no Košalinas. Dzelzceļa mezgls. Aknīstes sadraudzības pilsēta.

Rakstos pilsētu pirmoreiz minējis Galls Anonīms kā *Alba Regia*. Bija viena no svarīgākajām Pomerānijas pilsētām, no tās cēlusies ietekmīgā Kleistu dzimta. Beidzoties Trīsdesmitgadu karam, 1648. gadā Pomerānija tika sadalīta starp Brandenburgu un Zviedriju, un Bjalogarda iekļāvās Brandenburgā (vēlāk Vācijā). Vācijā tā palika līdz pat Otrā pasaules kara beigām, un tās vāciskais nosaukums bija Belgarda (). Pēc Otrā pasaules kara pilsētu piešķīra Polijai, pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem. Sociālistiskās Polijas laikā Bjalogradas apkārtnē atradās PSRS kara bāze.

Bijušā Polijas prezidenta (1995-2005) Aleksandera Kvasņevska (*Aleksander Kwaśniewski*, 1954) dzimtā pilsēta.
Dalailama

[thumbnail|200px|Pirmais dalailama — [Genduns Drups]]
**Dalailama** (, , , ) ir lamaisma (Tibetas budisma) augstākais garīdznieks, agrāk arī bija laicīgais Tibetas valdnieks. Dalailama ir augstākais garīgais skolotājs no Gelugpas skolas un bodisatvas Avalokitešvara reinkarnācija. Tiek uzskatīts, ka katrs nākamais dalailama ir iepriekšējā pārmiesošanās. Pirmais dalailama piedzima 1391. gadā. No 17. gadsimta līdz 1959. gadam Dalailama bija Tibetas valdības galva. Kopš 1959. gada dalailama atradās trimdā Indijā un tur savus valdības galvas pienākumus turpināja pildīt līdz 2011. gadam. Pirms došanās trimdā dalailamas ziemā uzturējās Potalas pilī, bet vasarā — Norbulingkas pilī. Abas pilis atrodas Tibetas administratīvajā centrā Lhasā.

## Dalailamas

Ir bijuši četrpadsmit dalailamas.

## Atsauces

## Ārējās saites

*
Goleņovas apriņķis

**Goleņovas apriņķis** () ir apriņķis Polijā, Rietumpomožes vojevodistes ziemeļrietumos. Robežojas ar Rietumpomožes vojevodistes Kameņas, Grifices, Lobezas, Stargardas un Polices apriņķiem, kā arī Ščecinu un Svinoujsci.
Hokusai

**Kacušika Hokusai** (, dzimis 1760. gada oktobrī, miris ) bija japāņu ukijo-e mākslinieks, ilustrators un kokgriezējs. Viņš dzīvoja Edo periodā. Hokusai bija vairāki nekā 50 pseidonīmi, piemēram, Šunro, Sori, Kako un Taito. Viņa darbi bija apbrīnojami un guva plašu ievērību, tomēr dzīves beigās dzīvoja nabadzībā un saglabāja savu vienkāršību. Hokusai Rietumu pasaulē ir viens no slavenākajiem japāņu kokgriezējiem.

## Biogrāfija
Hokusai dzimšanas datums ir neskaidrs. Bieži ir atrodama informācija, ka viņš ir dzimis Horeki ēras 10. gada 9. mēneša 23. dienā, kas pēc Gregora kalendāra sanāk . Viņš dzīvoja amatnieka ģimenē. Hokusai tēvs sjoguniem izgatavoja spoguļus, bet māte visticamāk bija konkubīne. Gleznošanu sāka apgūt jau sešu gadu vecumā, kad palīdzēja tēvam apgleznot spoguļus.

12 gadu vecumā sāka strādāt grāmatu veikalā. 14 gadu vecumā viņš sāka gravēt, bet 18 gadu vecumā sāka mācīties pie ukijo-e mākslinieka Kacukavas Šunšo. 1793. gadā, kad nomira Šunšo, Hokusai sāka apgūt arī citus mākslas stilus.

Hokusai privātā dzīve bija ļoti dramatiska. Viņa pirmā sieva nomira 1793. gadā. Viņa Hokusai bija dāvājusi vienu dēlu un divas meitas. Mazliet vēlāk nomira arī dēls. 1797. gadā apprecējās otrreiz, bet arī šī sieva agri nomira. Otra sieva deva vēl vienu dēlu un vēl vienu meitu. Jaunākā no meitām arī kļuva par mākslinieci.

Sākot ar 1800. gadu Hokusai ar saviem darbiem kļuva slavens. 1839. gadā ugunsgrēks nopostīja Hokusai darbnīcu un daudzus viņa darbus.

## Slaveni mākslas darbi

Attēls:Great Wave off Kanagawa2.jpg|"Lielais Kanagavas vilnis"
Attēls:Red Fuji southern wind clear morning.jpg|"Sarkans Fudži"
Attēls:Flickr - dalbera - Paravent d'Okusai (musée Guimet).jpg|
Attēls:Hokusai landscape with two falconers.jpg|
Attēls:Katsushika Hokusai - Fukujuso.jpg|
Attēls:Hokusai au musée Guimet (8207452088).jpg|
Attēls:Katsushika Hokusai - Courtesan asleep - Google Art Project.jpg|
Attēls:Hokusai-shikishiban-still-life.jpg|
Attēls:Hokusai Boats & Moon.jpg| 
Attēls:Unusual Views of Celebrated Bridges in the Provinces-Sesshuu Tenmabashi.jpg| 
Attēls:Hokusai 1760-1849 Ocean waves.jpg|
Attēls:View of lake Suwa.jpg|
Attēls:Hokusai au musée Guimet (8289711708).jpg|
Attēls:Katsushika Hokusai - Yoshitsune Falls, from the series Famous Waterfalls in Various Provinces - Google Art Project.jpg|


## Atsauces

## Ārējās saites
*
Kavūrs

right|200px|thumb|Kamillo Benso 1861. gadā
**Kamillo Benso** (, —) bija itāļu valstsvīrs, Sardīnijas Karalistes premjerministrs. Izvirzīja ideju, ka visas itāļu apdzīvotās teritorijas jāapvieno vienā valstī. Pēc Itālijas apvienošanās kļuva par pirmo Itālijas Karalistes premjerministru.